text: Undir yvirskriftini „Saman um einar sterkari Føroyar“ stillar Sjálvstýri upp við eini valskrá um at framtíðartryggja Føroyar. Eingin avtala skal gerast við Russland og etisk mál skulu til fólkaatkvøðu
text: #000001
text: Flestu flokkar hava nú almannakunngjørt valskráir og valevni til løgtingsvalið 8. desembur. Fyrrapartin hósdagin legði Sjálvstýri sína valskrá fram og kunngjørdi valevnalista í Norðurstovu í Norðurlandahúsinum.
text: #000002
text: Gomul og ungÍ valskránni verður fyrst dentur lagdur á eldraøkið. Avbjóðingarnar eru, at fólkatalið er vaksandi, og samfelagið broytist soleiðis, at lutfalsliga eru 60 ár og eldri.
text: #000003
text: Pensjónistar eiga at sleppa at virka í samfelagnum á jøvnum føti við øll onnur, og tí skal mótrokningin í veitingum takast burtur. Samstarv skal gerast millum fakbólkar, og fleiri fólk skulu útbúgvast til økið, soleiðis at varandi broytingar verða gjørdar í eldraøkinum.
text: #000004
text: Viðvíkjandi undirvísing og ungdómspolitikki verður m.a. sagt, at lestrarstuðulin skal hækkast, so hann hann er kappingarførur við onnur lond, m.a. Danmark. Støðið skal hækkast og útboðið av útbúgvingum skal samsvara við tørvin í samfelagnum.
text: #000005
text: Ófaklærd hava ofta stóran kunnleika, men hava ikki prógv fyri sínum førleika. Tað almenna eigur at geva teimum atgongd til ástøðiligan lærdóm. Á líknandi hátt eiga tilflytarar at fáa betri atgongd til frálæru í føroyskum máli og geva prógv, ið eru førleikagevandi á støði við aðrar føroyskar útbúgvingar. Útlendingalóg og integrasjónslóg skulu gerast, áðrenn útlendingaøkið verður yvirtikið.
text: #000006
text: Fólkaatkvøða um etisk málSjálvstýri heldur, at sonevnd etisk mál hava skapt politiskan ruðulleika, og víst varð til, at bæði flokkar og samgongur eru farin í upploysn orsakað av ósemjum um tey.
text: #000007
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000013
text: Torgerð Jallgrímsdóttir er nýggjur deildarleiðari
text: #000017